በኬንያ ናይሮቢ 15 ሰዎች በእሳት ቃጠሎ ሕይወታቸውን አጡ
በኬኒያ ዋና ከተማ ናይሮቢ የገበያ ሥፍራ በተነሳ እሳት 15 ሰዎች ሞቱ። እሳቱ እኩለ ሌሊት ላይ የጀመረ ሲሆን 50 ሰዎች በነበልባሉ ጉደት ደረሶባቸዋል።
ጊኮምባ በከተማው ካሉ ትልልቅ የገበያ ሥፍራዎች መካከል አንዱ ሲሆን በተደጋጋሚ ቃጠሎ ደርሶበታል።
የትናንት ለሊቱ ቃጠሎ መነሻ ምክንያት ምን እንደሆነ እስካሁን ድረስ አልታወቀም።
የሴይን ጆን የአምቡላንስ አገልግሎት እሳቱ ለሊት 8 ሰዓት ተኩል ላይ እንደጀመረ ገልጾ በ90 ደቂቃዎች ውስጥ ከሱቆች ወደ አፓርትመንቶች መዛመቱን ተናግረዋል።
አንዳንድ ሰዎች ንብረታቸውን ከእሳት ለማትረፍ ሲሯሯጡ የተቃጠሉ ሲሆን ቀሪዎቹ ደግሞ ጭሱን በመተንፈስ እንደተጎዱ ተገልጿል።
የሆስፒታል ምንጮች ከሟቾቹ መካከል 4 ሕጻናት እንደሚገኙበት ተናግረዋል።
ጉዳት የደረሰባቸውን ግለሰቦች በከተማዋ በሚገኙ የተለያዩ ሆስፒታሎች ሕክምና እያገኙ ነው።
ገበያው ልባሽ ጨርቆች፣ ጫማዎች፣ አትክልትና ጣውላ የሚሸጥበት ነበር።